钦定古今图书集成/历象汇编/庶征典/第045卷 > 愍帝应顺元年二月丁酉众星流于西北四月改元==清泰元年五月己未，太白昼见。六月甲戌，太白犯右。== > 后晋：
## 钦定古今图书集成/历象汇编/庶征典/第045卷 > 愍帝应顺元年二月丁酉众星流于西北四月改元==清泰元年五月己未，太白昼见。六月甲戌，太白犯右。== > 后晋：

### 高祖天福元年三月壬子，荧惑犯积尸。

按《五代史晋高祖本纪》。不载　按《司天考》云云，
按《十国春秋后蜀胡韫传》。“韫精天官之学。明德初除
司天少监。三年会荧惑犯积尸。后主以积尸蜀分也。
惧欲禳之。召韫问焉。韫对曰。按十二次起井五度至
柳八度。为鹑首一次。鹑首秦分也。蜀虽属秦。乃极南
之表尔。前世火入鬼。其应多在秦晋。咸和九年三月。
火犯积”尸。四月，雍州刺史郭权见杀。义熙十四年，火
犯“鬼。”明年，雍州刺史朱龄石见杀，而蜀皆无事，后主
乃止。

《天福》二年，星孛于北方。

按《五代史。晋高祖本纪》。不载　按陆游《南唐书》。“烈祖
昇元元年十二月丙午。有星孛北方。”

天福三年五月。月犯上将。大星流东方按《五代史晋高祖本纪》。不载　按《司天考》。三年五月
壬子。月犯上将。

按陆游《南唐书》：“先主昇元二年春三月壬申，大星流
于东方。六月庚辰，日入太微西华门，犯右执法。辛巳，
犯东垣上相。”

天福四年四月辛巳，太白犯东井北辕。甲午，太白犯
五诸侯。五月丁未，太白犯舆鬼中星。九月癸未，月掩
毕。

按《五代史。晋高祖本纪》。不载　按《司天考》云云。
按陆游《南唐书》。昇元三年二月甲午。月犯南斗第六
星。夏四月。荧惑犯月。秋七月甲寅。岁星昼见。

按《十国春秋。后蜀后主本纪》。广政二年。太白昼见。
天福五年八月。月掩岁星。十月月与火土木聚于斗
按《五代史晋高祖本纪》。不载　按陆游《南唐书》。昇元
四年。秋八月丁卯。月掩岁星。冬十月癸巳朔。月。荧惑
填岁星。聚于南斗。

天福六年八月，有星孛于天市，甚久。九月，有星孛于
天市。

按陆游《南唐书》：“昇元五年八月，有星孛于天市，长数
尺，七十日没。秋九月壬子，有星孛于天市。”

《天福七》年，月犯填，荧惑犯房。

按《五代史晋高祖本纪》。不载　按陆游《南唐书》。昇元
六年春正月甲子。月犯填星。退行在毕。六月庚辰。荧
惑犯房次将。

### 出帝天福八年八月丙子荧惑犯右掖十月庚戌彗出东方丙辰荧惑犯进贤十一月庚子月犯房

按《五代史》。晋出帝本纪。不载　按《司天考》云云。
按陆游《南唐书》。嗣主保大元年。冬十月庚戌。有星孛
于东方。

### 开运元年二月壬戌太白犯昴己巳荧惑犯天钥四月丁巳太白犯五诸侯七月庚辰月犯荧惑壬午月入南斗甲申太白犯东井八月甲辰荧惑入南斗九

月丙子，月入南斗。乙酉，月食昴。庚寅，月犯五诸侯。十
月癸卯，月入南斗。十一月辛巳，月犯昴。十二月癸丑，
太白犯辰。

开运二年七月乙未朔，月犯角。壬寅，月犯心前大星。
庚戌，岁犯井钺。八月甲戌，岁犯东井。九月己酉，月犯
昴。甲寅，太白犯南斗魁。十一月甲午朔，太白犯哭星。
癸丑，月掩角距星。戊午，月犯心后星。

按以上《五代史》《晋出帝本纪》俱不载。　按《司天考》云
云。

开运四年四月，太白昼见。七月，彗见。

按《五代史晋出帝本纪》。不载　按《十国春秋唐元宗
本纪》，“保大五年四月丙子。太白昼见。七月丁丑夜。有
彗出东方近浊。其尾扫太微及长垣。至次月壬辰乃
没。”